Адвакаты перадусім даводзілі ў судзе, што “масавых беспарадкаў не было. Шэсце і мітынг праходзілі мірна. За выключэннем разбітага шкла ўваходных дзвярэй Дома ўрада, ніякіх інцыдэнтаў не было. “Невялікая група асоб — ад 7 да 15 — разбіла шыбы. Білі толькі 5 чалавек, а астатнія — больш за 10 тысяч чалавек— нічога не пашкодзілі, не было ніякіх бясчынстваў і масавых беспарадкаў, — падкрэсліў Вадзім Мушынскі, адвакат Атрошчанкава.